Ιερά Επισκοπή Γκόμας και Μεγάλου Κίβου

Η Ιερά Επισκοπή Γκόμας και Μεγάλου Κίβου είναι από τις επισκοπές του Πατριαρχείου Αλεξανδρείας.

Στη δικαιοδοσία της Επισκοπής, η οποία βρίσκεται στην Λαϊκή Δημοκρατία του Κονγκό, περιλαμβάνονται οι Επαρχίες του Βόρειου Κίβου (Νορντ-Κιβού), του Νότιου Κίβου (Σουντ-Κιβού) και της Μανιέμα, με έδρα την πόλη Γκόμα.

 Ιστορικά στοιχεία 
Το 2005-2007 ξεκίνησε η Ιεραποστολή από τον τότε Μητροπολίτης Κεντρώας Αφρικής Ιγνάτιος μαζί με τον τότε Διάκονο Τιμόθεο Ντούμπα (μετέπειτα Επίσκοπο Γκόμας και Μεγάλου Κίβου). Ακολούθησαν, τα επόμενα έτη το ιεραποστολικό έργο ο Αρχιμανδρίτης Αθανάσιος Καγιέμπε (μετέπειτα  Επίσκοπος Μπενίν) και ο Ιερομόναχος Ιωάννης Kabamba Munene. 

Στις 24 Νοεμβρίου 2015, η Ιερά Μητρόπολη Κεντρώας Αφρικής μετονομάζεται σε Ιερά Μητρόπολη Κινσάσας.

Στις 26 Νοεμβρίου 2018, με απόφαση της Ιεράς Συνόδου του Πατριαρχείου Αλεξανδρείας, ιδρύεται η Ιερά Επίσκοπή Γκόμας και Μεγάλου Κίβου, με απόσπαση από την Ιερά Μητρόπολη Κινσάσας και διορίζεται ως Πατριαρχικός Επίτροπος της νεοσύστατης Επισκοπής, από τον Πατριάρχη Αλεξανδρείας Θεόδωρο Β΄, ο γηγενής ιεραπόστολος Αρχιμανδρίτης Χαρίτων Μουσούνα (μετέπειτα Μητροπολίτης Κανάγκας).

Το 2020 έρχεται ο ιεραπόστολος μοναχός Δαμασκηνός Γρηγοριάτης (της Ιεράς Πατριαρχικής και Σταυροπηγιακής Μονής Γρηγορίου του Αγίου Όρους), πού πραγματοποιεί συστηματική εργασία. Το 2022 καταφθάνει και προσφέρει τις υπηρεσίες του, ο Αρχιμανδρίτης Νικηφόρος Κομπότης από την Ιερά Μονή Προφήτου Ηλιού Ηλιοβουνίων Πρεβέζης της Ιεράς Μητρόπολης Νικοπόλεως και Πρεβέζης.

Στις 3 Ιουνίου 2022 διορίστηκε νέος Πατριαρχικός Επίτροπος, ο γηγενής Ιεραπόστολος Αρχιμανδρίτης Τιμόθεος Ντούμπα. Στις 15 Φεβρουαρίου 2024 εκλέγεται πρώτος Επίσκοπος της Ιεράς Επισκοπής Γκόμας και Μεγάλου Κίβου. Στις 30 Μαρτίου 2024, στον Ιερό Μητροπολιτικό Ναό του Αγίου Νικολάου Κινσάσα, ο Πατριάρχης Αλεξανδρείας Θεόδωρο τον χειροτονεί στον βαθμό του επισκόπου. Η ενθρόνιση του πραγματοποιήθηκε στις 28 Ιουλίου 2024, στον Ιερό Καθεδρικό Ναό Αγίου Νεκταρίου Γκόμας, από τον Μητροπολίτη Κινσάσας Θεοδόσιο.

Από τον Ιανουάριο του 2025, η παραστρατιωτική ομάδα ανταρτών Μ23 άρχισε να προελαύνει προς την Γκόμα και το Μπουκάβου, με την υποστήριξη της Ρουάντα, εντείνοντας τις αυξανόμενες εντάσεις μεταξύ των δύο εθνών. Μέχρι τις 30 Ιανουαρίου 2025, η ομάδα ανταρτών είχε καταλάβει ολόκληρη την Γκόμα και ξεκίνησε μια προέλαση προς το Μπουκάβου, καταλαμβάνοντας την πόλη στις 16 Φεβρουαρίου 2025. Το επισκοπείο της Ιεράς Επισκοπής δέχθηκε επίθεση και δεν ήταν πλέον ασφαλές για διαμονή από τον Επίσκοπο Τιμόθεο και τους συνεργάτες του, οι οποίοι εγκαταστάθηκαν προσωρινά σε ασφαλές μέρος. Τον Ιούνιο του ίδιου έτους, λόγω των συνεχιζόμενων συρράξεων, καταστράφηκε το νέο ιατρείο της Επισκοπής στη Γκόμα.

 Ιεραποστολικό έργο 
 Φιλανθρωπικό έργο 
Σημαντικό είναι και το φιλανθρωπικό έργο της Ιεράς Επισκοπής, η οποία οργανώνει 2 συσσίτια για κάθε Κυριακή και εορτές και προσφέρει φαγητό σε περίπου 1.000 παιδιά.

 Υγειονομική περίθαλψη 
Η Ιερά Επισκοπή είχε κατασκευάσει ιατρείο για την αντιμετώπιση ασθενειών μικρών παιδιών, το οποίο θα λειτουργούσε σε εγκαταστάσεις πλησίον του Ιερού Ναού Αγίου Παϊσίου του Αγιορείτου Γκόμας. Το νέο Ιατρείο καταστράφηκε τον Ιούνιο του 2025, πριν ακόμα καν λειτουργήσει.

 Ενορίες 
 Αρχιερατική Περιφέρεια Βόρειου Κίβου 
 Καθεδρικός Ιερός Ναός Αγίου Νεκταρίου του Πενταπόλεως Γκόμας
 Ιερός Ναός Αγίου Ιωάννου του Χοζεβίτου Γκόμας
 Ιερός Ναός Αγίου Παϊσίου του Αγιορείτου Γκόμας
 Ιερός Ναός Αγίου Ιωάννου του Χοζεβίτου Μουνίγκι
 Ιερός Ναός Αγίου Παϊσίου Μουγκουνγκά

 Αρχιερατική Περιφέρεια Νότιου Κίβου 
 Ιερός Ναό Αγίας Αικατερίνης Μπουκάβου
 Ιερός Ναό Αγίου Θωμά του Αποστόλου Μπουκάβου
 Ιερός Ναός Αγίου Βασιλείου Ουβίρα
 Ιερός Ναός Ευαγγελισμού της Θεοτόκου Καμανιόλα
 Ιερός Ναός Αγίου Κυπριανού Ουαλούγκου
 Ιερός Ναός Αγίου Αποστόλου Θωμά Καμπάρε
 Ιερός Ναός Αγίου Αθανασίου Φίζι
 Ιερός Ναός Αγίου Δημητρίου Μπαράκας
 Ιερός Ναός Αγίου Γεωργίου Μακομπόλας

 Μονές 
Στην Ιερά Επισκοπή λειτουργεί η Ιερά Μονή του Αγίου Ιωάννου Χοζεβίτου, όπου εγκαταβιούν μοναχές.

 Επισκοπικός κατάλογος 
ΕπίσκοποςΈναρξη ΠοιμαντορίαςΛήξη ΠοιμαντορίαςΣημειώσειςΤιμόθεος (Ντούμπα)30 Μαρτίου 2024Σήμερα

 Παραπομπές 

 Εξωτερικοί σύνδεσμοι 
 Σελίδα Facebook Ιεράς Επισκοπής Γκόμας και Μεγάλου Κίβου
 Ιστολόγιο Επισκόπου Γκόμας και Μεγάλου Κίβου Τιμοθέου

Γκόμας και Μεγάλου Κίβου